**INDOKOLÁS**

**a Velem községi Önkormányzat 2020. évi költségvetését érintő KORONAVÍRUS**

**hatásának költségvetési előirányzat változásaihoz**

Velem községi Önkormányzat 2020. évi költségvetéséről szóló 1/2020. (II.12.) számú Önkormányzati rendeletének 6.§ (8) bekezdése alapján a költségvetési szerv kiemelt előirányzatainak módosításáról szóló döntés a Képviselő-testület hatáskörébe tartozik.

A közhatalmi bevételekből 2.995.089.-Ft bevétel kiesés várható, mert a kormány a Gépjárműadó 40 %-át (1.234.865.-Ft) is elvonta 2020.01.01-től, 2020. évben az Idegenforgalmi adófizetési kötelezettség felfüggesztése miatt 271.699.- Ft bevétel kiesés várható, a vállalkozások bevétel kiesése miatt 1.488.525.- Ft Iparűzési adóbevétel kieséssel kell számolnunk.

A 140/2020. (IV.21.) Korm.rendelet 8.§.(1) alapján az Önkormányzat 2020. április 26-tól nem jogosult az üdülőhelyi feladatokra járó 1 Ft állami támogatásra, ez 774.466.- Ft kiesést jelent az Önkormányzatnak ha a veszélyhelyzet év végéig fennáll.

A kormány döntése értelmében a közterületek használatáért 2020.08.31-ig nem szedhetünk bevételt, itt 1.270.000.- Ft bevétel kieséssel számoltunk.

Polgármester lemondott a főállásáról és társadalmi megbízatásúként folytatja 2020.02.11-től ez 2.018.371.- Ft-ot jelent a falunak, társadalmi megbízatású polgármesterként még erről az összegről vagy egy részéről is van lehetőség a lemondásra a pénzügyi helyzetre való tekintettel.

Az Önkormányzati képviselők és az alpolgármester Úr lemondott áprilistól a juttatásról, szeptember 30-ig való lemondással számoltuk így 1.725.840.- Ft megtakarítást jelent a falunak.

Gábriel Imre közalkalmazott augusztus 31-vel nyugdíjba megy, helyére egyenlőre nem tudunk felvenni embert.

Az utak karbantartásából 70.878.-Ft-ot vettünk vissza.

A Falunap és falukirándulást le kell mondani, tervezett kiadása 450.000.-Ft kikerült a költségvetésből.

A Kőszegszerdahelyi Rendőrlakás ügyében megszületett a megállapodás a Rendőrséggel és 877.890.- Ft-ot át is utaltunk a részükre, így az eredetileg 2.000.000.- Ft-os bevétellel szemben csak 1.122.110.- Ft maradt a falunak.

A beruházásoknál a Rákóczi utca 18. alatti Kultúrház központi fűtés bekötés kiépítése 2.000.000.- Ft kikerült a költségvetésből.

A 46/2019.(VI.26.) határozat alapján a Barangolás projekthez biztosított önerő 1.120.000.- Ft beépítésre került a költségvetésbe, ennek összege még nem lett átutalva az elkülönített számlára

Ezen rendelkezések után a 2020. évi költségvetés működési hiányt nem mutat.

A javaslat indoka:

A 2020. évi költségvetésből 5.142.979.- Ft bevétel kieséssel számoltunk Velem községi Önkormányzatnál. A kiadások az korábban leírtakkal ugyancsak 5.142.979.- Ft-tal csökkennének Velem községi Önkormányzatnál.

Velem, 2020. május 07.

Bakos László s.k.

polgármester

**Határozati javaslat**

Velem község Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § 4) bekezdése alapján Velem községi Önkormányzatnak 2020. évi költségvetéséről szóló 1/2020. (II.12.) számú Önkormányzati rendeletén az 1.számú mellékletben meghatározott -5.142.979.-Ft előirányzat változásához járul hozzá.

A módosításokat az első félévi rendeletmódosításban kell átvezetni.

Felelős: Bakos László polgármester

Határidő: azonnal

